കുതിരാന്: രണ്ടാം തുരങ്കപ്പാതയുടെ കോണ്ക്രീറ്റിംഗ് അവസാനഘട്ടത്തിലേക്ക് കുതിരാന്: രണ്ടാം തുരങ്കപാതയുടെ കോണ്ക്രീറ്റിംഗ് പണികള് അവസാനഘട്ടത്തിലേക്ക്. രണ്ടാംതുരങ്കമുഖത്ത് മണ്ണിടിച്ചലിനെ തുടര്ന്നു നേരത്തെ നടത്തിയ കോണ്ക്രീറ്റിംഗിനു കേടുപാടു സംഭവിച്ചിരുന്നു. പ്രളയകാലത്തുണ്ടായ മണ്ണിടിച്ചിലില് തകര്ന്ന ഭാഗത്തെ മണ്ണുനീക്കി ഉരുക്കു വലവിരിച്ച് അതിനു മുകളിലൂടെയാണു കൂടുതല് കനത്തില് കോണ്ക്രീറ്റിംഗ് നടന്നു കൊണ്ടിരിക്കുന്നത്. തുരങ്കത്തിനകത്തും കോണ്ക്രീറ്റിംഗ് നടന്നു കൊണ്ടിരിക്കുകയാണ്. കഴിഞ്ഞ ദിവസങ്ങളിലാണു തുരങ്ക മുഖത്തേക്കു വീണ മണ്ണും പാറക്കഷണങ്ങളും നീക്കം ചെയ്തത്. മഴ തടസമാകാത്തതിനാല് അകത്തെ പണികള് കൂടുതല് വേഗത്തിലാക്കിയിരിക്കുകയാണ്. ഡിസംബറില് തന്നെ രണ്ടാമത്തെ തുരങ്കം കൂടി തുറക്കാനാണു നിര്മാണകന്പനിയുടെ ശ്രമം.